Párizs: kiállítás a világhírű divattervező magángyűjteményéből | Euronews
Párizs: kiállítás a világhírű divattervező magángyűjteményéből
A francia divat nagyasszonya Agnès Troublé, ismertebb nevén Agnès B. épp első kiállításának megnyitójára készülődik új művészeti galériájában, Párizsban. A tárlat válogatás a világhírű divattervező saját kortárs képzőművészeti magángyűjteményéből. A 78 éves galerista, mecénás, producer, rendező a nyolcvanas évek óta gyűjti a kortárs képzőművészek alkotásait. Magángyűjteménye ma már 500 alkotásból áll.
„ A válogatás témája ezúttal a merészség lesz. Mert rájöttem, hogy az ember néha kétkedik, de aztán mégiscsak megy előre. És ez a bátorság van jelen a gyűjteményemben. Tárgyak, melyek máshol nem láthatók.”-meséli Agnès